**PROJEKTEERIMISTÖÖDE**

**TÖÖVÕTULEPING nr 3-6.11/2024/141**

31.10.2024

(hiliseima digitaalallkirja kuupäev)

Riigimetsa Majandamise Keskus (RMK), edaspidi **tellija,** keda esindab juhatuse liikme 10.09.2024 käskkirja nr 1-5/67 RMK põhimääruse alusel looduskaitseosakonna veeökoloogide juht Sander Sandberg, ühelt poolt,

ja ühispakkujad osaühing **Inseneribüroo Steiger** ja osaühing **Eesti Veeprojekt**, edaspidi ühiselt nimetatud kui **töövõtja,**keda esindab  volikirja alusel Erki Vaguri teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **hankeleping,**

1. **Hankelepingu sõlmimise alus ja ese**
   1. Leping sõlmitakse „*Veekogudele rajatud paisudele kalade ja muude liikide rändevõimaluste tagamiseks vajalike ehitusprojektide koostamine*“ raamlepingu (viitenumber 280629) raames läbiviidud minikonkursi „Koorküla Veskejärve paisu likvideerimise projekteerimine“ (viitenumber 284840), s.h lähteülesande, projekteerimistingimuste ja edukaks tunnistatud pakkumuse alusel.
   2. Hankelepingu täitmisel lähtuvad pooled käesolevas lepingus ja raamlepingus esitatud tingimustest (kaasa arvatud raamlepingu lisaks olevates hankedokumentide tehnilisest kirjeldusest ning pakkumusest).
   3. Hankelepingu tingimused on eritingimusteks ning raamlepingu tingimused üldtingimusteks ning raamlepingu ja hankelepingu vastuolude korral kohaldatakse hankelepingu tingimusi.
   4. Käesolevat lepingut rahastatakse Euroopa Liidu Ühtekuuluvusfondi "Mitteheas seisundis veekogumite tervendamine“ projektist nr 2021-2027.2.03.23-0010.
2. **Hankelepingu objekt** 
   1. Lepingu objektiks on töövõtja poolt „Koorküla Veskejärve paisu likvideerimise projekteerimine“ ehitusprojekti koostamine ja koostamiseks vajalike uurimis- ja projekteerimistööde tegemine ning sellega seotud asjaajamine(edaspidi töö või projekt)
   2. Lepingus nimetatakse lepingu alusel tööde teostamist projekteerimistööde tegemiseks.
   3. Töövõtja kinnitab, et ta on tutvunud kõigi lepingu täitmiseks vajalike asjaoludega, samuti kinnitab, et töö on võimalik lepinguga kokkulepitud tasu eest teha, Töövõtjal on olemas Töö täitmiseks vajalik kvalifikatsioon ja kogemus, Töövõtjal on olemas kõik vajalikud litsentsid, load ja nõusolekud, kui need on õigusaktidest tulenevalt vajalikud või vastava töö puhul nende olemasolu eeldatakse.
3. **Tähtajad**
   1. Töövõtja on kohustatud tegema projekteerimistööd tähtaegselt ja andma valmis ehitusprojekti koos kõigi nõutavate ja vajalike kooskõlastustega hankijale üle alljärgnevalt:
      1. 10.01.2025 eeluuringud on läbiviidud;
      2. 10.03.2025 projekti heakskiitmine;
      3. 10.05.2025 Lõpliku projekti kooskõlastamine ja vajalike lubade taotlused.
   2. Lepingu kestvus on 7 (seitse) kuud lepingu sõlmimisest.
   3. Üleandmise tähtaegu võib projekteerija ületada ainult eelneval kirjalikul kokkuleppel hankija­ga.
4. **Lepingu tasu**
   1. Hankija on kohustatud maksma töövõtjale kõigi käesoleva lepinguga määratud kohustuste täitmise eest kokku **34512,58** (kolmkümmend neli tuhat viis sada kaksteist eurot ja viiskümmend kaheksa senti), edaspidi **tasu**. Töö maksumus sisaldab hinda ilma käibemaksuta 28289,00 eurot ja käibemaksu 6223,58 eurot.
   2. Hankija tasub tööde eest järgmiselt:
      1. 30% maksumusest peale eeluuringute lõpetamist ja vastava toimiku üleandmist;
      2. 50% maksumusest peale esialgse projektlahenduse vastuvõtmist;
      3. 20% maksumusest peale projektile kooskõlastuste väljastamist/lubade väljastamist.
   3. Tasu makstakse ülekandega töövõtja arveldusarvele vastavalt arvetel esitatud andmetele.
5. **Poolte esindajad ja kontaktandmed**
   1. Objekti vastutav projekteerija on Tenno Vaher tel: +372 513 9358, e-post: [tenno@steiger.ee](mailto:tenno@steiger.ee) .
   2. Hankija kontaktisik pooltevahelises asjaajamises on Tuuli Teppo, tel: +372 5628 7678, e-post: [tuuli.teppo@rmk.ee](mailto:tuuli.teppo@rmk.ee) .
   3. Töövõtja kontaktisik pooltevahelises asjaajamise on Tenno Vaher tel: +372 513 9358, e-post: [tenno@steiger.ee](mailto:tenno@steiger.ee) .
6. **Lõppsätted**
   1. Kõigis hankelepingus reguleerimata küsimustes lähtutakse raamlepingus sätestatust.
   2. Hankeleping jõustub poolte allkirjastamisel ja kehtib kuni selle täitmiseni mõlema poole poolt.
   3. Juhul kui hankelepingu täitmisel tekib vajadus meeskonna liikmeid välja vahetada, peab hankelepingu täitmisse kaasatavate isikute kvalifikatsioon ja kogemus olema vähemalt samaväärne minikonkursi pakkumuses loetletud vastavatele isikutele esitatud nõuetega. Täiendavate meeskonnaliikmete kaasamisel või olemasolevate väljavahetamisel lepingu hind ei muutu. Meeskonnaliikme vahetumisel teavitab töövõtja tellijat kirjalikult ning esitab uue meeskonnaliikme nõuetele vastavust tõendavad dokumendid.

**Poolte andmed ja allkirjad**

|  |  |  |
| --- | --- | --- |
| **Hankija** |  | **Töövõtja** |
| Riigimetsa Majandamise Keskus  Registrikood 70004459  Sagadi küla, Haljala vald,  45403 Lääne-Viru maakond  Tel 676 7500  E-post rmk@rmk.ee |  | OÜ Inseneribüroo STEIGER  Registrikood 11206437  Männiku tee 104/1  11216 Tallinn  Tel +372 668 1011  E-post info@steiger.ee |
| (allkirjastatud digitaalselt) |  | (allkirjastatud digitaalselt) |

|  |  |  |
| --- | --- | --- |
| Sander Sandberg | Erki Vaguri |  |
|  |  |  |